Boggiasco

Boggiasco (o Bogiasco, scrîto ascì Bugiascu, Bogliasco in italian) o l'è 'n comun ligure de 4.356 abitanti inta citæ metropolitann-a de Zena.

 Giögrafîa 
Boggiasco o l'é o primmo paise do Gorfo Pareiso anando verso Levante. I monti vexin gh'é o Monte Cordonn-a (803m s.l.m.) e o Monte Riondo (789m s.l.m.)

 Climma 
In inverno Boggiasco o gh'a 'n climma morto mîte (quæxi pæge a quelle da-a vexinn-a Zêna) e d'estæ o prezenta de-e temperatue cade e asæ de maccaia.

 Origine do nomme 
A primma pàrte do nomme, "Boggia", a dovieiva vegnî da-o latin "bulliens", ch'o vorieiva dî boggente in zeneize. Questo o l'é dæto da-o fæto ch'a conformaçion do riâ a fâ in mòddo che l'ægoa pa fâ di-i botti, comme de-e bolle quande l'ægoa a bogge. 

 Stöia 
Inta localitæ Nazoin, son stæte rinvegnue de-e prie travaggiæ do Paleolittico Medio. Atre testimonianse çertifican a presensa di-i romen inte l'area, comme o conosciuo Ponte Roman.

Dòppo quarche dominaçion foresta, comme quella di-i Bizantin o di-i Longobàrdi, Boggiasco, dòppo l'anno 1000, o l'é passou a-o dominio de Zêna. À partî da-o XII secolo, difæti, o borgo de Boggiasco o divegne senpre ciù a-o çentro da-a vitta da-a Repubrica; intorno a-a fin do 1100 sciortan i primmi documenti che çertifican a prezensa da-a Gexa da-a Nativitæ da-a Beâ Vergine Maria.

Into XIII secolo a çitadinn-a de Boggiasco a l'a piggiou pàrte à quarche battaggia importante da-a Repubrica de Zêna, faxendose vedde morto ardia: into 1238 'n gruppo de sordatti inte l'asédio de Ventimiggia e into 1274 'n paisan bogiaschin o l'a combattuo contra Carlo I d'Angiò.

Into 1432 i venesien an razzonto o Gorfo do Tigullio e, dòppo avei asédiou Santa Margaita, Rapallo e Zoagi, a mæxima sòrte a l'é toccâ a Boggiasco. Dapeu avei misso a færo e a feugo o borgo, i boggiaschin son dovui refugiâse inta fraçion de Sessægo.

Into 1815, dapeu ëse passou sotta a dominaçion de Napolion, o comun o l'intra a fâ pàrte do Regno de Sardegna. Into 1928 o comun de Boggiasco o l'é stæto unio pe 'n periodo a quello de Ceive de Söi, tànto d'acciamâse Boggiasco Ceive, pe pöi tornâ à ëse comun autònomo da-o 1947.

 Abitanti 
 Evoluçión demografica 

 Pòsti de interesse 

 Architettue religiose 

 Santuäio de Nòstra Scignoa de-e Graçie do 1925
 Gexa da-a Nativitæ de Maria Santiscima do XII secolo
 Gexa da-a Confraternita de Santa Ciæa do 1403
 Gexa de San Benardo inta fraçion do Pêuzzo
 Gexa de l'Ascençion de Gexù e Nòstra Scignoa da-a Neive inta fraçion de Sessægo

 Architettue çivili 

 Ponte acciamou "roman" ma o l'é de origine de l'etæ de mezo
 Ex assosto di-i pellegrin de San Bertomê, che oa o l'é 'na câ privâ
 Palaçio Gazzo - Jacopino
 Villa Maralonga Gròppallo in stilo liberty

 Architettue militari 
O Castello de Boggiasco, vexin a-o mâ, o l'ea 'na constroçion difensiva contra e invaxioin di-i pirati, a-e quæ i borghi do Levante ean assoggettæ.Oa se peu distingue a cianta pòligonâ da-a struttua.

 Economîa 
L'economîa do borgo a se baza in sciô turiximo. O gh'é 'n campezzo ascì

 Coltûa 
Boggiasco o l'é 'n paise morto importante pe-a muxica: quæxi tutti i video de-e cançioin do gruppo "Buio Pesto" son stæti giæ chie. O rapper-cantautô Dria Braxi, in arte Bresh, o l'é nasciuo chie

 Aministraçión 
O scindico de Boggiasco o s'acciamma Lucco Pastorin e o l'é in carega da-o 4 ottobre do 2021. Le o l'é 'n candidou do partio de çentro-mancinn-a "Insemme pe Boggiasco"

 Spòrt 
A Boggiasco gh'é a squaddra F.C. Boggiasco ch'o zeuga in Eccelensa. Pe de ciù, A Boggiasco gh'é o canpo d'allenamento da-a Sandöia, acciamou "Gloriano Mugnaini".

Gh'é 'na squaddra importante de pallaneuo ascì, a se ciamma Rari Nantes Boggiasco. A squaddra mascolinn-a a zeuga in Serie A2, dementre quella femininn-a a zeuga in Serie A2

 Nòtte 

 Âtri progètti  

 Ligammi de fêua 



Categorîa:Comûni da çittæ metropolitann-a de Zena